Photo: Miguela Xuereb .td_uid_2_60f32e02f1e18_rand.td-a-rec-img{text-align:left}.td_uid_2_60f32e02f1e18_rand.td-a-rec-img img{margin:0 auto 0 0} Żewġ persuni li berbqu l-flus li kienu għadhom kemm serqu f'ristorant f'Marsalforn weħlu sentenza ta' ħabs. Iż-żewġ irġiel – wieħed ta' 27 sena mill-Ħamrun u l-ieħor ta' 36 sena minn Santa Venera – tressqu quddiem il-Maġistrat Joe Mifsud fil-qorti t'Għawdex akkużati b'serqa li seħħet fis-26 t'Awwissu tal-2018 minn dar fin-Nadur. Il-vittma spjega fil-qorti li meta ħareġ mid-dar filgħaxija dakinhar, lemaħ karozza Mercedes bajda għaddejja minn quddiem id-dar. Is-sewwieq ta' dik il-karozza, li kien wieħed mill-ħallelin, kien ħoloq ħafna traffiku meta beda jsuq b'lura qrib roundabout viċin, filwaqt li avviċina l-post vann griż tad-ditta Peugeot. Iż-żewġ sewwieqa kienu qalu xi ħaġa lil xulxin u mbagħad infirdu filwaqt li l-karozza l-bajda baqgħet issus wara l-karozza tal-vittma, li kien fi triqtu lejn Għajnsielem. Madwar sagħtejn wara, il-koppja rritornat id-dar u sabet il-bieb ta' barra żgassat u l-post kollu mqalleb. Madwar €1,300 fi flus kontanti kienu sparixxew. Serq ieħor f'Għawdex fl-2019 Saga ta' serq f'Għawdex; 3 arrestati Meta ħarġet l-aħbar tas-serqa, kien hemm xhud li qal lill-Pulizija li ra liż-żewġ irġiel ħirġin mid-dar fin-Nadur. Dak il-lejl stess, il-pulizija sabu l-karozza l-bajda bis-sewwieq ġewwa u raġel ieħor maġenbu, li eventwalment ġie identifikat bħala l-ħalliel l-ieħor. Aktar tard sabu wkoll filmati tal-viċinanzi tad-dar li wrew il-Mercedes ftit minuti qabel seħħet is-serqa. Permezz tal-informazzjoni meħuda mill-mowbajls tal-ħallelin, ġie stabbilit li huma kienu ġod-dar u fl-akkwati tagħha fil-ħin li ġrat is-serqa. Għaldaqstant, iż-żewġ irġiel ġew akkużati b'serq aggravat, li wettqu ħsara lill-propjetà ta' terzi, u anke li kisru l-kundizzjonijiet tal-ħelsien mill-arrest f'każ ieħor. Aktar evidenza żvelat li ż-żewġ irġiel nefqu €300 milli serqu f'ristorant f'Marsalforn eżatt wara s-serqa. Meta ġew arrestati, instabu wkoll xi flus kontanti fuqhom. "Sewwa li koppja toħroġ minn darha u ssib li xi ħadd daħlilhom u seraqhom?" Il-Qorti t'Għawdex innutat li d-Difiża ma ressqet l-ebda evidenza kontra dik imressqa mill-Prosekuzzjoni. Il-Maġistrat Mifsud argumenta, "Huwa sewwa li koppja toħroġ minn darha u xħin tmur lura ssib li xi ħadd daħlilhom u seraqhom? Huwa sewwa li f'Għawdex ikollok min jitla' flok biex jiddeverti u ma jdejjaq lil ħadd, jispiċċa joħloq trawma lil familja bl-aġir tiegħu? Huwa sewwa li hawn f'Għawdex dawk li l-Qorti ssejħilhom "tour leaders" fejn jindikaw lil persuni li jgħixu Malta fejn iridu u lil min jisirqu? Għalhekk il-Qorti ma tistax tibqa' ċassa meta jkollha każijiet bħal dawn." Għaldaqstant, il-Qorti kkundannat lil dak ta' 27 sena għal erba' snin ħabs. Ir-raġel l-ieħor ingħata sentenza ta' tliet snin ħabs, billi ma nstabx ħati li kien riċediv. Huma jridu jagħtu lill-vittmi €1,300 f'temp ta' sitt xhur, u jridu jkopru l-ispejjeż tal-Qorti, li telgħu għal €2,161. Il-vann Peugeot ġie kkonfiskat, iżda l-Mercedes le, billi l-Prosekuzzjoni ma wrietx li r-raġel li nstab ħati kien is-sid tagħha. Il-Prosekuzzjoni f'dal-każ tmexxiet mill-Ispettur Bernard Charles Spiteri. Aqra wkoll 3 snin ħabs għal serqa minn banka tal-lottu .td_uid_3_60f32e02f20c8_rand.td-a-rec-img{text-align:left}.td_uid_3_60f32e02f20c8_rand.td-a-rec-img img{margin:0 auto 0 0}